Mirza Muhammad Rafi Sauda

Mirza Muhammadu rafi 'Sauda' (Urdu: مِرزا مُحمّد رفِیع سَودا), (1713-1781) ko yimoowo Urdu, to Delhi, leydi Indiya. O anndiraama e Ghazal en e Qasidaaji Urdu en.[1]

Nguurndam
O jibinaa ko e hitaande 1713 [2] to Shahjahanabad (ɗum woni Delhi ɓooyɗo), ɗoon kadi o mawni.[3][4] Nde o heɓi duuɓi 60 walla 66, o ummii Farrukhabad (e Nawab Bangash),[2] o hoɗi toon tuggi 1757 haa hedde 1770.[3][5] E hitaande 1185 (1771-72) o ummii to suudu Nawab Awadh (oon sahaa to Faizabad) o woni toon haa o maayi.[3] Nde Lucknow wonti laamorde diiwaan oo, o ari toon e Nawab Shujauddaula.[4]

O maayi ko e hitaande 1195 (1780-81) to Lucknow.

Ustaaji e shagirɗi
Sulaymaan Qulī Ḳhān ‘Vidād’ e Sheek Zahuruddin Hatim ngonnoo ko Ustadaaji makko (jannginooɓe yimre Urdu).[2][7] Laamɗo Shah Alam ko Shagird (janngoowo yimre Urdu) mo Sauda.[2] Kanko kadi ko Ustaad Sujauddaulla wonnoo. Nawab Āṣif ud-Daulah hokki mo tiitoonde Malkushshu’ara e pension hitaande kala ko ina tolnoo e 6 000 rupees.[2]